Воронеж

**Воро́неж** — кала Россияныҥ кӱнбадыш келтейинде Воронежский областьтыҥ админстрациялык тӧс јери. Воронеж суу Дон сууга киргенинеҥ 12 километр ыраагында турат; Москвага јетире 520 км кире бар. Воронеж каланыҥ эл-јоны  чаган айдыҥ 1 кӱниниҥ  јылда  кижи. Воронежский агломерацияда 1,3 млн-ноҥ артык кижи. Воронежский областьтыҥ Администрациялык-јерлӱ бӧлӱги ле Воронеж каланыҥ округыныҥ муниципал тӧзӧлмӧзи јаҥыс эл-јон јаткан јер болот.

## Этимологиязы
XIX чактыҥ орус языковед-слависти И. И. Срезневский «воро́неж» деп сӧс кускун-«во́рон» куштыҥ адынаҥ ары барган деп јартайт. Немецкий языковед М. Фасмер, тӧрт том орус тилдиҥ Этимологический сӧзлигиниҥ авторы, Воро́неж деп сӧс «вороно́й» (чёрный) деп јарталгыш сӧстӧҥ улам барган деп бодоштырат. И. И. Срезневский ле М. Фасмердиҥ кӧрӱмин  Н. П. Милонов М. Н. Мельхеев ле В. А. Никоновтыҥ топоним сӧзликтерине кийдирген. Н. П. Милонов Воро́неж ле Воро́на сууныҥ ӧҥиле бириккен деп айдат. В. А. Никонов «еж» эмезе «неж» деп сӧстӧрди, ӧскӧ јебрен тилдерде туштайт деп ајарат . В. П. Загоровский деп воронежский краеведтиҥ версиязы Воро́неж јебрен Вороне́г деп сӧстӧҥ притяжательный прилагательный «вороне́ж» бӱткен, эмезе јебренславянский кижиниҥ адынаҥ, була ӧйдӧ *ойконим Воронеж*  XI ле XII чактарда Чернигов княжествоноҥ, «Воронега кала» дегени бери кӧчкӧн болор деп бодоштырулар бар. В. П. Загоровскийдиҥ айтканыла Вороне́жти кийнинде атла колбобой, согултаны экинчи ӱйеге тургускан. Подоньеде  Воро́неж деп экинчи  гипотетический кала (эмди јок), каланыҥ адыла сууны Воронеж деп адаган. Учында сууда эмдиги Воронеж кала тудулган (ӱчинчи).

Газеттерде бир бӧлӱк статьялар, оноҥ комплексный билим шиҥжӱде «Воронеж: јебрен сӧс лӧ јебрен кала» деп тӱӱкичи П. А. Попов В. П. Загоровскийдиҥ версиязыла јӧп эмес. Павел Александровичтиҥ айтканыла славянско-русский топонимияда каланыҥ адыла сууны адаган бир де учурал јок. Ого коштой јебрен орус бичимелдерде славянский Воронег деп ат эмдиге јетире бир де табылбаган. П. А. Поповтыҥ айдыжыла калыктар јаҥы јерлерге келип географиялык объекттерди ар-бӱткен темдектериле адаган. Бу билимчи славянский макротопоним «Воронеж», тазылы *ворон-* «чёрный, тёмный» деп учурлу, суффикстери *-Еж (-аж, -ож)* кайдаҥ да келбеген, ар-бӱткен-тӱӱкилик  область сӱреен јаан кара агашла бӱркелген, камык јебрен јон јаткан јерлерлӱ. VIII—IX чактарда Воронеж сууныҥ алты јанында, оноҥ XII—XIII чактарда јондор сууныҥ орто ло ӱстӱги агынына кӧчкӧн, эидиги Липецкий область ла Тамбовский областьтар јаар.

Оноҥ ары «Воронеж» деп атту јаҥыс Воронеж суу болгон, XVI чакта Воронеж деп атту кала тудулган. Мындый версияны кӧп саба билимчилер јарадат.

Јондык этимология каланыҥ адын ворон ло еж деп сӧстӧрдӧҥ бӱткен деп айдат; азый мында ондый укту јондор болгон, бу јондор тындулардыҥ адыла адалган, суу ла каланыҥ ады оноҥ келген. Билим бу версияны чынга бодобойт.

## Физико-географиялык темдектери

Воронеж кала Россияныҥ Европей јанында *Среднерусский возвышенностьтыҥ* ла *Окско-Донской равнинаныҥ* кыйузында  51° 29’ ла  (Будённый јурттаҥ тӱштӱктей садтар)  51° 54’ *тӱндӱк широталардыҥ* ортозында (Ару (Чистый) деп кордон); 39° 01’ ла (кӱнчыгыштай Кӧлӧткӧдӧ, Тенистый деп кордон), 39° 40’ (Толши) кӱнчыгыш долгота. Кала *среднерусский лесостепьтиҥ* тӱштӱк јанында турат. Воронеж сууны экијараттай туруп јат, Дон сууга киргенинеҥ ары 12 км, Москванаҥ 463 км тӱштӱк-кӱнчыгыш јаар турат. Воронежке Краснолесный деп *микрорайон-эксклав* база кирет, оны айландыра Верхнехавский аймактыҥ јерлери јадат.

### Рельеф
Воронежте *контрастный рельеф*, *динамически активный структура* тууразы 30 км — *Кривоборский прогиб*, *Среднерусский возвышенность* ло *Окско-Донской равнинаныҥ* кыйузында јадат. *Окско-Донской равнина* бир јылга 5,5 мм јабызап јат, *Среднерусский возвышенность* дезе кӧдӱрилет. Мындый кыймык јердиҥ *микросейсмический колебаниелериниҥ* шылтагы болуп јат, амплитудазы фоновыйдаҥ 6 катап кӧп. Микросейсмичностьтыҥ кемине Воронежский водохранилище ле каланыҥ инфраструктуразы база салтарын јетирет.

### Климады
 

## Тӱӱкизи
### Каланы тӧзӧгӧни
Каанныҥ Воронежти тудары керегинде Јасагы табылбаган. Кӧмзӧдӧ   Захарьин-Юрьев деп бояринниҥ јакылтазы бар, Москов каандыкта каруул тудумдарды јаҥыртары керегинде болгон, 1586 јылда бичилген,: «По государеву царёву и великого князя Фёдора Ивановича всея Руси указу и по приговору бояр князя Фёдора Ивановича Мстиславского с товарищы на «Сосне», не доезжая Оскола два днища, поставить велено город Ливны, а на Дону на Воронеже, не доезжая Богатово затону два днища, велено поставить Воронеж…» Је, 1585 јылда бичилген Разрядный приказтаҥ кӧрзӧ,  Воронеж 1585 јылда бар болгон. Шибее 1586 јылда тудулган учун, Воронеж кала тӧзӧлгӧн деп 1586 јыл чотолот.

### Чаксыраанду ӧй
*Смутное время* тушта  Воронежтиҥ јоны ол ӧйдиҥ Јаҥыла јӧп эмес, ого удура  болгон. 1605 јылда Воронеж самозванец Лжедмитрийди (I) јӧмӧгӧн, онызы божогон кийнинде Василий Шуйскийге удура болгон. 1610 јылда Лжедмитрийди (II) јӧмӧгӧн, Лжедмитрий II 1610 јылда јаҥар айдыҥ 22 кӱнинде ӧлтӱрткен. Воронежецтер польский королевич Владислав IV бакпаган.

### XVII чакта тӱштӱкте орус кыйуларды корулаганы
Крымда каандыкла јуулажарга () орус башкару бойыныҥ јанына Донныҥ казактарын јаба тарткан (XV—XVII) . Оныҥ учун, 1613 јылда Воронежте јаткандар казактарга акча, сукно, курсак-тамак ла јуу-јепсел аткаратан болгон, бу *«донской отпусктар»* деп адалган. Оны суула јетиретен болгон. Јетирерге Воронежте — стругтар деп керптер тудулган.  Онойдо 1613 јылда казактарга Воронежте јаткандар 11 *«постав»* јетирген (36 аршин) сукно, 189 *четверть* аш, 22 пуд корголјын (свинец), 4 пуд сера, 22 пуд селитра, 55 кӧнӧк аракы, 1614 јылда — 1 000 салковой, 23 *постава* сукно, 200 четверть аш, 60 пуд тары (порох), 30 пуд свинец, 30 пуд селитра, 100 кӧнӧк аракы. Воронежте јаткандар Москванаҥ посолдорды уткып, Осман империя јаар аткарып, олор ойто келзе уткып туратан.

### Азов флотты тутканы
1695 јылда Петр I каанныҥ Азовский походында орус черӱ Азов шибеени алып болбогон. Табару келишпей калган, шибееде турецкий гарнизон болушты талай ажыра алган. Оныҥ учун Азов јаар экинчи походко белетениште Москванаҥ ыраак јок Преображенское јуртта кышкыда 22 *галера* ла 4 *брандер* туткан, крептерди бӧлӱктеп-бӧлӱктеп Воронежке экелеле, ойто јуугандар. Бу ла ӧйдӧ Воронежский кырайда бӱдӱн јарым муҥ кире *стругтар*, тайлай-кемелер ле плоттор, онойдо ок бир кереп тудулган. Азов шибеени экинчи походто орус черӱ алып соккон. Орус флот Азов шибеени курсакла јуу-јепселле талай келтейинеҥ јеткилдеерге бербеген. 

### 1917—1941 јј.
1917 јылда Воронежте эсерлер Петроградта керектерди јонноҥ јажырып ийерге јазанган. Большевиктер ле сол-эсерлер Военно-революционный комитет тургуссын деп сакып болбой, бойлоры кыймыктанган,  јылда 5-чи пулемётный полк тӱймеен чыгарган кийнинде, Воронежте јаҥ большевиктерге (А. С. Моисеев башкарган военно-революционный комитетке) кӧчкӧн.  јылда банкты комитет база колго алган.  јылда  Воронежский советтиҥ исполнительный комитеди Кызыл Черӱниҥ спецотрядын јууган. 28- јылда (9- јылда) Воронежте I-кы Губернский крестьянский съезд болгон, мында јаҥныҥ јаҥы бӱдӱм-органдары тудулган.

## Эл-јон

### Кудай јаҥы
1682 јылда старообрядчестволо тартыжу тушта, ого удура Воронежский ле Борисоглебский епархиялар тӧзӧлгӧн. 
1990-чы јылдарда православный серикпелер ойто епархияларга кирген. 

Воронежте эки старообрядческий храм, эки серикпе бар (Российский союз евангельских христиан-баптистов)
Воронежский Еврейский Религиозный Община, *Римско-католический приход Пресвятой Девы Марии Заступницы* бар.

### Ӧзӱмдери, аҥ-куштары

Каланыҥ ичинде ӧзӱмдерлӱ парктар ла скверлер: Кольцовский сквер, Петровский сквер, балдардыҥ тӧс паркы «Парк Орлёнок», парк «Алые паруса», парк «Танаис», Комсомольский парк, Авиастроительдердиҥ паркы, Воронежский тӧс парк, парк «Дельфин», парк «Южный», ВГЛТУ-ныҥ јанында дендрарий ле о.ӧ. Садово-парковый кеендикте агаштардыҥ сӱрекей баалу бӱдумдери бар, парктар, окылу корулаар јерлер болот, ондо каштан, эрмен, ясень, *клён остролистный*, липа, тыт, чиби, карагай, тал (), пирамидальный терек, беле, туя ла о.ӧ.

1972 јылда Воронежский водохранилищеде јӱзӱн-јӱӱр курт-коҥыс, балык, ракообразныйлар бар болгон.  Рактар (Daphnia ла Chydorus spharicus) сууларды арчыйт, томоноктордыҥ личинкаларын () (анчада Chironomus plumosus), двустворчатый моллюсктар база бар. Јас-јайда  Воронежте водохранилищеде томоноктор кӧптӧйт, бу айалга куштардыҥ тоозы кӧптӧӧрине јарамык болот (боро кучыйак, каргаа, галка, таан, кӱӱле о.ӧ.), јарганат.

1994 јылдыҥ јаҥар айында Воронежте *Воронежский зоосад* ачылган, 2009 јылда *зоопарк* деп статус алган. 2000 јылда «*Информационный сборник евроазиатской региональной ассоциации зоопарков и аквариумов*» (EARAZA) Воронежский зоосадты списокко кошкон.

### Экологиязы

Воронеж јаан промышленный тӧс јер болуп јат, кичинек јерде антропоген объекттердиҥ ныктазы (концентрациязы) јаан, бу айалга калага, ар-бӱткенге коомой салтарын јетирет.  2000 јылдаҥ 2003 јылга јетире каланыҥ стационар источниктери кейге јайган кирдиҥ кеми бастыра јаба 28,699 муҥ тонна, ол тоодо кату бӱдӱмдӱзи — 6,794 муҥ тонна, газ бӱдӱмдӱ — 21,905 муҥ тонна. Атмосферага кӧӧлик транспорт јаан салтарын јетирет. Кӧӧлик транспорттыҥ кейге јайган кири текши тоодо 90 процент.
Социально-гигиенический мониторингтиҥ темдектегениле 2008 јылда Воронежте кейде кирдиҥ кеми 3,8 (16-га јетире јараар). Тобракта корголјын (), цинк, куулы () ле кадмий табылган.

Калада Воронежский водохранилище ле кара суулар киртиген. Воронежский областьтыҥ Роспотребнадзоры 2013 јылдыҥ јаҥар айдыҥ 27 кӱнинде ле 2014 јылдыҥ чаган айыныҥ 9 кӱнинде ӧткӱрген шиҥжӱ иштердиҥ турултазыла суу гигиеналык, микробиологиялык некелтелерге келишпейт.

## Экономика
Эмдиги Воронеж —  Воронежский областьтыҥ экономикалык тӧс јери ле Россияда јаан экономикалык тӧс јерлердиҥ бирӱзи.
Баш отрасльдар — аш-курсак, химия, радиоэлектронный промышленность, машиностроение ле *розничный* саду.

2010 јылдыҥ чаган айыныҥ бажында Воронежте 13 252 ишјокту () болгон, ол бастыра Воронежский областьтыҥ ишјокторыныҥ 50 %-ти болгон.

### Акча-манат сфера
Воронеж каланыҥ округыныҥ бюджеди (2013) керегинде айдылган, кирелте 13 487 968 муҥ салкой, чыгымдалганы — 14 648 198 муҥ салкой.

2015 јылда каланыҥ кирелтези 15,757 млн салкой болгон.

Калада российский ле гранарјаннаҥ коммерциялык банктарыныҥ филиалдары иштейт.

### Промышленность
Воронежте машиностроение ле металлообработка јанынаҥ предприятиелердиҥ   (продукциязыныҥ кеми 29,43 миллиард салкой), баш предприятиелер:
Воронежский акционерный самолётостроительный общество,
* ОАО «Завод „Водмашоборудование“»,
* «Воронежстальмост»,
* «Рудгормаш»,
* «Тяжмехпресс»,
* КБ «Новмаш-В»,
* ПП «Регионгаздеталь»,
* филиалдар ОАО «Вагонреммаш», ОАО «Желдорреммаш»,
* Воронежский механический завод,
* «Воронежсельмаш»; 
Онойдо ок химический промышленностьто (продукцияныҥ кеми 8,69 миллиард салкой):
* «Конструкторский бюро химавтоматика»,
* «Воронежсинтезкаучук»,
* Воронежский шинный завод,
* Воронежский керамический завод,
* Воронежский стеклотарный завод,
* «Верофарм»,
* ООО «Деко Минералс»; 
Онойдо ок электронный промышленностьтыҥ предприятиелери:
* Материнский компания Концерн „Созвездие“» ле оныҥ дочерний компаниялары.

## Ӱредӱлик ле билим
1702 јылда Воронеж калада Воронеж сууныҥ оозынаҥ 15 јуучыл кереп чыгып, олордоҥ јӱк ле ӱч кереп: «Разжённое железо (линейный корабль)», «Святая Наталья» ла «Святой Георгий» офицерлер ле матросторло бӱткӱлинче јеткилделген болгон. 1702 јылдыҥ кӱӱк айдыҥ 2 кӱнинде Апраксин воронежский верфьте тургуза ла офицерлер керек деп Москва јаар самара бичиген. 1703 јылда Воронежте офицерлер белетеер баштапкы адмиралтейский школ ачылган, бу Арасей ичинде мындый профильдӱ баштапкы школ болгон. Ӱредӱде болуп албай тургандарын мастеровой эдип аткарган.  1714 јылда 10 јаштаҥ ала 15 јашка јетире балдарга калада баштапкы ӱредӱ заведение ачылган. 1745 јылдыҥ кӱӱк айыныҥ 31 кӱнинде Воронежте Феофилакттыҥ епискобыныҥ јӧбиле Воронежский духовный семинария ачылган. 1786 јылда дезе калада јондык училище иштеп баштаган, онызы 1809 јылда губернский гимназия боло берген. Калада баштапкы бийик ӱредӱ заведение — Петр Великийдиҥ адыла адалган сельскохозяйственный институт (эмдиги Император Петрдыҥ Воронежский государственный аграрный университеди) — 1913 јылда ачылган.

Воронежте светский билим иштер Алексей Андреевич Хованскийдиҥ иштеринеҥ башталган, Воронежский кадетский корпуста орус тилдиҥ ӱредӱчизи болуп иштеген (Великий князь Михаил Павловичтиҥ Михайловский кадетский корпусында), «Филологические записки» деп Россияда баштапкы билим языковедческий журналды тӧзӧп, оныҥ редактор-издатели болгон, 1860 јылда баштапкы номери кепке базылган.

Эмдиги калада 37 бийик ӱредӱ заведение ле 53 орто-профессионал ӱредӱ заведение бар, ондо 127 муҥнаҥ артык студент ӱренет. Огош балдарга 116 детский сад, 128 школго 118 муҥ школьник јӱрет. Калада альтернативный школдор бар: «Радуга» деп вальдорфский школ, «Классика», «Перспектива», «Светлана» деп таҥынаҥ школдор.

Воронежте государстволык университеттер, институттар ла академиялар:
* Воронежский государственный университет (ВГУ),
* Воронежский государственный технический университет (ВГТУ),
* Петр I Императордыҥ адыла адалган Воронежский государственный аграрный университет (ВГАУ),
* Г. Ф. Морозовтыҥ адыла адалган Воронежский государственный лесотехнический университет (ВГЛТУ),
* Н. Н. Бурденконыҥ адыла адалган Воронежский государственный медицинский университет (ВГМУ),
* Воронежский государственный педагогический университет (ВГПУ),
* Воронежский государственный университет инженерных технологий (ВГУИТ),
* Центрально-Чернозёмный государственный инженерный университет (ЦЧГИУ),
* Воронежский государственный институт искусств (ВГИИ),
* Профессор Н. Е. Жуковсий ле Ю. А. Гагаринниҥ адыла адалган Военно-воздушный академия (Воронеж) Министерства обороны Российской Федерации,
* Воронежский государственный институт физической культуры (ВГИФК),
* Воронежский институт МВД РФ (ВИ МВД РФ),
* Воронежский институт Государственной противопожарной службы (ВИГПС),
* Воронежский институт правительственной связи (филиал) Академии Федеральной службы охраны Российской Федерации (ВИПС),
* Воронежский институт Федеральной службы исполнения наказаний (ВИФСИН),
* Центральный филиал Российской академии правосудия (Воронеж),
* ЮРГУЭС, Южно-Российский государственный университет экономики и сервиса (представительство в г. Воронеже),
а также филиалы МИИТ, РАНХиГС, Г. В. Плехановтыҥ адыла адалган Российский государственный социальный университет, РГСУ, РЭУ  ла адмирал С. О. Макаровтыҥ адыла адалган Государственный университет морского и речного флота.

## Эмчилик
Бӱгӱнги Воронежте эмчиликтиҥ 38 муниципал учреждениези иштейт: каланыҥ тӱрген болуш јетирер клинический больницзы № 8, № 10 ( «Электроника» деп больница), биле ле оны кӧптӧдӧри јанынаҥ тӧс јер, эки бала табар больница ла о.ӧ. : областной клинический больницалар.

## Культура

Воронеж кала областьта культуралык јаан тӧс јер болуп јат. Калада театрал кеендик ӧзӱм алынган, Воронежтиҥ музейлери , библиотекалары, выставочный залдары, Воронежтиҥ кинотеатрлары, филармониязы ла  цирк иштейт. Јылдыҥ ла Воронежте фестивальдар ӧдӧт: калыктар ортоло фестиваль «Джазовая провинция» (2003 јылдаҥ ала), «Всероссийский фестиваль японской анимации» (2000 јылдаҥ ала), «Поэтех» деп поэзияныҥ фестивали (2007 јылдаҥ ала) ла о.ӧ. 2011 јылдаҥ ала Воронежте јылдыҥ ла Платоновский фестиваль искусств болот.

### Музейлер
* Воронежский областной краевед музей филиалдарыла кожо:
** «Арсенал» деп музей , Ада-Тӧрӧл учун Улу јууга учурлалган. XVIII чактыҥ архитектурзыныҥ кереези; 
** А. Л. Дуровтыҥ музеи;
* И. С. Никитинниҥ адыла адалган Воронежский областной литературный музей филиалдарыла:
** Иван Бунин чыккан тура; 
** М. Н. Мордасованыҥ квартиразы; 
** И. С. Никитинниҥ музейи, Веневитиновтыҥ 6урты;
* И. Н. Крамскойдыҥ адыла адалган Воронежский областной художественный музей;
* «Музей-Диорама» јуучыл-патриотикалык таскадарыныҥ тӧс јери;
* ВГУ-ныҥ музейи (*геологический, зоологический, ботанический*); 
* Кереп-музей «[Гото Предестинация (корабль, 2014)».

=== Театрлар ===
* А. В. Кольцовтыҥ адыла адалган драмныҥ Воронежский академический театры;
* Оперы ла балеттиҥ Воронежский государственный театры;
* Јиит кӧрӧӧчиниҥ Воронежский государственный театры; 
* Воронежский Камерный театр;
* «Шут» деп атту наадайлардыҥ Воронежский театры;  
* Театр равных;
* «Театр Неформат», јайаандыктыҥ тӧс јери;
* Актердыҥ Воронежский туразы.

=== Библиотекалар ===
* И. С. Никитинниҥ адыла адалган Воронежский областной универсал билим библиотека; 
* В. М. Кубаневтиҥ адыла адалган Воронежский јииттердиҥ областной библиотеказы,
* Балдардыҥ Воронежский областной библиотеказы; 
* В.Г.Короленконыҥ адыла адалган Воронежский областной кӧрбӧстӧрдиҥ специал библиотеказы.
=== Кинотеатрлар ===
Воронежте тогус кинотеатр иштейт. Башка тураларда «Пролетарий (кинотеатр)», «Спартак (кинотеатр)» ла «Юность (кинотеатр)». Саду ла ойындарлу јерлерде кинотеатры «Star&Mlad» («Град», ТЦ «Московский проспект»), «КИНО ОККО» (ТРК «Арена»), «Синема Парк» (ТРЦ «Галерея Чижова»), «Максимир» ле «Левый берег» ондый ла атту саду ӧдӧр јерлерде. Воронежский  кинопрокат рыноктыҥ кеми кайда да 1,2-1,5 млрд салкой.

== Транспорт ==
Воронеж — јаан транспортный узел, бу система кейде, темирјол ло кӧӧлик транспорттоҥ турат.

=== Кейде јол ===
Чертовицы јурттыҥ јанында каланыҥ кыйузыныҥ 5 км киреде аэропорт «Воронеж» бар. [1995 јылдаҥ ала аэропорт международный статусту. 2019 јылда кӱӱк айдыҥ 31 кӱнинде Воронежте јондык аэропортты Петр Первыйдыҥ адыла адаган. Оноҥ улай ла Москва, Санкт-Петербург, Сочи, Симферополь јаар рейстер болот. Воронежский аэропорттоҥ  Ереван, Ташкент, Стамбул јаар рейстер; чартерный рейстер — Анталья, Барселона, Ираклион, Салоники јаар болуп јат. Воронежтиҥ Солјараттай аймагында на территории авиастроительный предприятиениҥ јеринде ОАО «ВАСО» деп экспериментал (ченелтелер эдер) аэродром «Придача» бар. Аэродромло онойдо ок граждан авиацияныҥ ЗАО „Полёт“ деп авиационный компаниязы база тузаланат. Воронежтиҥ Советский аймагында  «Тенистый» деп микрорайондо («Јуукта садтар» ла «Ыраакта садтар») деп јерде јуучыл аэродром «Балтимор» турат.

### Темирјол

Калада темирјол вокзалдыҥ станциялары: Воронеж I, Воронеж-Курский ле Придача (станция) (вокзал Воронеж-Южный). Эмдиги ӧйдӧ кӧп саба транзит пассажирский поездтер «Центр — Кавказ» Воронеж-1 станцияга кирбейт, «Придача» станция ажыра ӧдӧт, ондо тарифный стоянка бар. Сол јаратла темирјол «Отрожка-Придача» деп перегондо тоннель кечире барат, онызы Димитровтыҥ оромыныҥ  Придача деп аэродромныҥ алдыла ӧдӧт, узуны 800 метр. Онойдо ок  промышленный темирјол транспорт иштейт.

### Кӧӧлик јол
Воронеж кала ажыра автомагистраль «Дон» (эбирилчик јол) ло  регионал учурлу трасса Курск — Воронеж — Саратов. Эки кӧӧлик вокзал ла бир кӧӧлик станция: Центральный автовокзал, *Солјараттай автовокзал* ла *Тӱштӱк-Кӱнбадыш автостанция*.

## Спорт

Калада профсоюзтардыҥ баш стадионы иштейт, ого 32000-наҥ артык кӧрӧӧчилер бадып јат, «Олимпик» деп спортивный комплекс,  «Юбилейный» деп атту спорттыҥ тош ӧргӧӧзи, Суу алдында спорттыҥ ӧргӧӧзи, бассейн «Спартак», спортивный комплекс «Факел», яхт-клуб,  Владислав Третьяктыҥ адыла адалган  олимпий резервтиҥ специал детско-юношеский школы, шахматный клуб ла о.ӧ. Воронежте международный ла всероссийский спортивный маргаандар спорттыҥ кӧп бӱдӱмдериле ӧдӧт: бокс, спортивный ориентированиеле, художественный гимнастикала, скалолазаниеле, шахматла, греко-рим кӱрешле, велоспортло, бильярдла, лыжероллерлерле о.ӧ. Воронежтиҥ спортчылары  алдында  Олимпий ойындарда, Телекейлик Чемпионаттарда, Европаныҥ чемпионаттарында алтын, мӧҥӱн, кӱлер медальдарды ойноп алатан болгон.

## Карындаштык калалар
**Карындаштык калалар**

## Кереестер
### Архитектуралык
Ада-Тӧрӧл учун Улу јуу ӧйинде кӧп архитектуралык кереестер оодылган, бызылган. Је тӱӱкилик учурлу кереестер эмдиге бар.
2000 јылда «Историко-культурное наследие Воронежа» деп бичик издательстводо кепке базылган, ондо каланыҥ архитектуразын билимчилер шиҥдеп, кезик туралар реконструкцияныҥ да кийнинде, тӱӱкилик јаан учурын салбаган деп темдектеген.
* Воронежте эҥ ле озогы туралардыҥ бирӱзи Успенский Адмиралтейский храм ла Алексеево-Акатов монастырдыҥ колокольнязы.
* Воскресенский храм (Орджоникидзениҥ оромы, 21),
* Никольский храм (Таранченконыҥ оромы, 19а)
* Ильинский храм (Севастьяновский съезд, 26)
* Тихвино-Онуфриевский храм(Фабричный, 8), стиль барокко.
* Покров Богородицаныҥ серикпези (Бехтеревтиҥ оромы, 36), классицизм деп  стиль
*  Лютеран кирх (Карл Маркс 65, Никитин 20) ле  Самуил Пророктыҥ Храмы, стиль ампир орой классицизм

Граждан архитектурада тӱӱкилик туралардыҥ тоозы 200 кире бар. 
* Савостьяновтыҥ ла губернатор Потаповтыҥ туралары — барокко стильдӱ дворцовый архитектура губернский калаларда кӧп јок
* Тулиновтыҥ туразы (Революция проспекти, 22), Ненаркомованыҥ ла Нечаевтиҥ туралары (Карл Маркс оромы, 55) XIX чактыҥ бажында туткан туралардыҥ ортозында аҥылу кӧрӱнет

Бӱгӱнги Воронежте тӱӱкилик учурлу туралар јоголорго јеткен. Темдектезе:
* 2001 јылда сыгын айда Александровтыҥ јуртында тураны бызып салган (Платонов ором, 25),бу тура 1820—1830 јылдардыҥ болгон.
* 2008 јылда 1919 јылда тудулган Перелыгинаныҥ туразы Платонов оромдо, бызылган

* 2011 јылда Воронежтиҥ јоны кезем јаратпай да турган болзо, Гарденинский архитектурный комплексти (XVIII) јаҥы тура тударга арай ла быспаган. Эмдиге јетире каланыҥ озогы деген Гарденинниҥ туразы коомой айалгада турат.

### Тӱӱкилик

* Орус император Петр I каанга кереес. Пьедесталдыҥ јанында почётный караулда  полктыҥ ветерандары турган;
* А. В. Кольцовко кереес (1868);
* И. С. Никитинге кереес (1911);
* Ак террордоҥ корогондорго кереес (А. И. Попов-Шаманныҥ проекти, 1929);
* В. И. Ленинге кереес. 1956 јылдаҥ ала Ленинниҥ тепсеҥинде турат;
* Генерал Черняховскийге кереес;
* «Меркурий» деп кереп-кереес, Воронежский верфьте. 1997 јылда памятный знак, 2010 јылда — кереес;
* Бунин Иван Алексеевичке кереес (1995);
* Платонов Андрей Платоновичке кереес (1999);
* Есенин Сергей Александровичке кереес (2006);
* Пушкин Александр Сергеевичке кереес (1999);
* Мандельштам Осип Эмильевичке кереес (2008);
* Дуров Анатолий Леонидовичке кереес;
* Святитель Митрофан Воронежскийге кереес (2003). Грузин скульптор Вано Арсенадзе кереестиҥ авторы. Воронежтиҥ национал общиналары биригеле тургускан кереес (грузинский, греческий, армянский, украинский, немецкий ле курдский).

## Јарлу улузы
* Пётр I — Арасей империяныҥ кааны, Воронежке 1696—1722 јј. 13 катап  келип јӱрген, калада 500-теҥ артык кӱн болгон; 
* Мосин, Сергей Иванович — (конструктор, острелковое оружие); 
* Лодыгин, Александр Николаевич — (электротехник, изобретатель); 
* Плеханов, Георгий Валентинович — (теоретик, марксизмниҥ пропагандисти, философ социалист); 
* Чертков, Александр Дмитриевич — (Государственный публичный исторический библиотеканыҥ тӧзӧӧчизи); 
* Басов, Николай Геннадиевич — (нобелевский лауреат, физика);  
* Черенков, Павел Алексеевич — (нобелевский лауреат, физика);
* Бунин, Иван Алексеевич — (нобелевский лауреат, литература);  
* Ге, Николай Николаевич — (художник);  
* Платонов, Андрей Платонович — (писатель); 
* Мандельштам, Осип Эмильевич — (поэт); 
* Маршак, Самуил Яковлевич — (поэт, драматург, кӧчӱреечи, литературный критик); 
* Кольцов, Алексей Васильевич — (поэт); 
* Никитин, Иван Саввич — (поэт); 
* Мордасова, Мария Николаевна — (СССР-дыҥ јондык артистказы); 
* Саввина, Ия Сергеевна — (СССР-дыҥ јондык артистказы).

## Јуруктардыҥ кӧмзӧзи

Воронеж, Советская площадь.jpg|Воронеж, Советский тепсеҥ
Воронежская областная дума.jpg| Воронеж областьтыҥ Думазы 
Отроженские железнодорожные мосты.JPG|Отроженский темирјолдо кӱрлер 
RR5611-0004R.png |Россия Банктыҥ (3 салковой) акчазы


## Литература
* 
* 
* 
* 

## Ајарулар

## Тайантылар